**Noteikumu projekta**

**„Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu maksimālo mēneša atlīdzības apmēru”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 79.panta ceturtā daļa, 112.panta pirmā daļa un 117.panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 1.janvārī ir stājies spēkā Publiskas personas kapitāla daļu un kapitālsabiedrību pārvaldības likums (turpmāk – likums), ar kura spēkā stāšanos spēku zaudēja likums „Par valsts un pašvaldību kapitāla daļām un kapitālsabiedrībām”.  Atbilstoši likuma pārejas noteikumu 3.punktam, Ministru kabinets līdz 2016.gada 1.janvārim izdod noteikumus par maksimālo mēneša atlīdzības apmēru valdes un padomes loceklim, ņemot vērā vidējo atalgojuma apmēru vadībai līdzīga lieluma (neto apgrozījums, bilances kopsumma, darbinieku skaits) kapitālsabiedrībās privātajā sektorā vai – atsevišķos gadījumos – nozarē, kurā attiecīgā kapitālsabiedrība darbojas (šā likuma 79.panta ceturtā daļa, 112.panta pirmā daļa, 117.panta pirmā daļa).  Likuma 79.panta ceturtajā daļā, 112.panta pirmajā daļā un 117.panta pirmajā daļā ir ietverts deleģējums Ministru kabinetam noteikt kapitālsabiedrības valdes un padomes locekļa mēneša atlīdzības maksimālo apmēru, ņemot vērā vidējo atlīdzību vadībai līdzīga lieluma (neto apgrozījums, bilances kopsumma, darbinieku skaits) kapitālsabiedrībās privātajā sektorā vai — atsevišķos gadījumos — nozarē, kurā attiecīgā kapitālsabiedrība darbojas. Valdes un padomes locekļa mēneša atlīdzības maksimālais apmērs nekādā gadījumā nedrīkst pārsniegt Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10.  Ievērojot minēto, un pamatojoties uz likuma 22.panta otrās daļas 7.punktu, ir izstrādāts Ministru kabineta noteikumu projekts “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu maksimālo mēneša atlīdzības apmēru” (turpmāk – noteikumu projekts).  Atbilstoši Ministru kabineta 2015.gada 8.septembra lēmumam (protokols Nr.45, 89.§, TA-1927, 3.punkts), noteikumu projekts līdz 2015.gada 1.decembrim jāiesniedz izskatīšanai Ministru kabinetā.  Saskaņā ar likuma pārejas noteikumu 4.punktu, līdz jauno noteikumu izdošanai kapitālsabiedrības dalībnieku (akcionāru) sapulce vai padome nosaka mēneša atlīdzību valdes vai padomes locekļiem, piemērojot Ministru kabineta 2010.gada 30.marta noteikumus Nr.311 “Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību” (turpmāk – noteikumi Nr.311). Līdz ar likuma spēkā stāšanos noteikumi Nr.311 ir zaudējuši spēku. Spēku zaudējušā likumā „Par valsts un pašvaldību kapitāla daļām un kapitālsabiedrībām” bija paredzēts, ka Ministru kabinets nosaka kapitālsabiedrību lielumu raksturojošos kritērijus un atbilstoši sabiedrības lielumam mēnešalgas noteikšanai piemērojamo maksimālo koeficientu. Savukārt likuma deleģējums paredz Ministru kabinetam noteikt valdes un padomes locekļu maksimālo mēneša atlīdzības apmēru.  Noteikumu projekta ir paredzēts, ka piemērojamais koeficients katru gadu netiek mainīts, bet katru gadu tiek pārskatīts noteikumu projekta pielikuma tabulas 4.ailē norādītais valdes priekšsēdētāja mēneša atlīdzības maksimālais apmērs, ņemot vērā Centrālās statistikas pārvaldes (turpmāk – CSP) paziņojumā publicēto valstī strādājošo iepriekšējā gada mēneša vidējās darba samaksas apmēru par attiecīgo gadu.  Noteikumu projekta pielikumā noteiktais valdes priekšsēdētājam piemērojamais maksimālais mēneša atlīdzības apmērs aprēķināts piemērojot koeficientu atbilstoši sabiedrības lielumam, kā arī ņemot vērā CSP statistikas paziņojumā 2015.gada 18.martā publicēto valstī strādājošo iepriekšējā gada mēneša vidējās darba samaksas apmēru (bruto), kas 2014.gadā bija 765 euro. <http://www.csb.gov.lv/statistikas-temas/darba-samaksa-menesalgas-apmera-noteiksana-33177.html>  Ņemot vērā, ka CSP katru gadu martā publicē aktuālos datus par strādājošo iepriekšējā gada mēneša vidējās darba samaksas apmēru, kuram pēdējos gados ir tendence katru gadu palielināties, tad arī šo objektīvo apstākļu dēļ, izstrādājot noteikumu projektu tā pielikumā nav iespējams ilgtermiņā noteikt nemainīgu maksimālo mēneša atlīdzības apmēru naudas izteiksmē. Līdz ar to maksimālais mēneša atlīdzības apmērs katru gadu ir jāaktualizē.  Tāpēc, lai katru gadu martā (pēc CSP datu publicēšanas) nav jāveic grozījumi noteikumu projekta pielikumā tikai tādēļ, lai tehniski un matemātiski aktualizētu maksimālo mēneša atlīdzības apmēru, noteikumu projekta pielikumā ir norādīti tie maksimālie koeficienti, kurus atbilstoši sabiedrības lielumam valdes priekšsēdētāja mēneša atlīdzības noteikšanai piemēros dalībnieku (akcionāru) sapulce, vai padome (ja tāda ir izveidota).  Tādējādi tiktu nodrošināta tiesiskā skaidrība, kā arī līdzšinējā prakse, ka valdes priekšsēdētāja mēnešalgas noteikšanai bija norādīts katrai pēc kapitālsabiedrības lieluma iedalījuma piemērojamais koeficients, kuru nedrīkstēja pārsniegt.  Atbilstoši likuma 79.panta ceturtajā daļā, 112.panta pirmajā daļā, 117.panta pirmajā daļā noteiktajam padomes un valdes locekļu mēneša atlīdzības maksimālais apmērs nekādā gadījumā nedrīkst pārsniegt CSP oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10.  Savukārt spēku zaudējušā likumā „Par valsts un pašvaldību kapitāla daļām un kapitālsabiedrībām” bija noteikts, ka piemērojamais koeficients nedrīkstēja būt lielāks par 6.  Tāpēc, salīdzinājumā ar noteikumu Nr.311 noteiktajiem valdes priekšsēdētāja mēnešalgas noteikšanai piemērojamiem koeficientiem, noteikumu projektā piemērojamie koeficienti ir attiecīgi palielināti.  Skatīt zemāk redzamajā tabulā (tabula Nr.1) noteikumu Nr.311 un noteikumu projektā noteikto valdes priekšsēdētāja maksimālās mēneša atlīdzības noteikšanai piemērojamo koeficientu salīdzinājumu, kā arī salīdzinājums naudas izteiksmē (bruto mēnesī) **piemērojot norādīto koeficientu CSP publicētajai 2014.gada vidējai algai 765 euro.**  tabula Nr.1   |  |  |  |  | | --- | --- | --- | --- | | Kapitālsabiedrību iedalījums | Noteikumos Nr.311 noteiktais koeficients un aprēķinātā maksimāli pieļaujamā atlīdzība mēnesī bruto | Noteikumu projektā noteiktais koeficients un maksimāli pieļaujamā atlīdzība mēnesī bruto | Salīdzinājumā starp noteikumos Nr.311 un projektu, Palielinājums mēnesī bruto | | maza | ne vairāk kā 2,65  2027, 25 euro | ne vairāk kā **5**  3825 euro | 1797,75 euro | | vidēja | ne vairāk kā 4,33  3312,45 euro | ne vairāk kā **8**  6120 euro | 2805,55 euro | | liela | ne vairāk kā 5,54  4238,10 euro | ne vairāk kā **9**  6885 euro | 2646,90 euro | | īpaši liela | ne vairāk kā 6  4590 euro | ne vairāk kā **10**  7650 euro | 3060 euro |   Noteikumu projekta izstrādes laikā ir ņemti vērā arī šādi aspekti:   1. Latvijas pievienošanās Ekonomiskās sadarbības un attīstības organizācijai Ceļa karte, vadlīnijas valsts kapitālsabiedrību pārvaldībai <http://www.oecd.org/daf/ca/oecdguidelinesoncorporategovernanceofstate-ownedenterprises>, (21.lpp.) norādīts, ka viens no nosacījumiem kandidātvalstīm ir izveidot skaidru atalgojuma politiku kapitālsabiedrību valdes locekļiem, lai tādā veidā kapitālsabiedrību pārvaldībā ilgtermiņā un vidējā termiņā sekmētu motivētu un kvalificētu profesionāļu piesaisti;   2) noteikumu projekta sagatavošanas laikā tika veikts CV online pētījumā <http://www.cv.lv/content/?id=1333> norādīto Latvijas dažādu nozaru augstākā un vidējā līmeņa vadības mēneša atlīdzības apmēru salīdzinājums ar VID publiski pieejamajā datu bāzē “Valsts amatpersonu deklarācijas” norādītajiem datiem par valsts kapitālsabiedrību valdes priekšsēdētāju un valdes locekļu atalgojumu 2014.gadā. Atalgojumu apmēru salīdzināšanas rezultātā secināms, ka Latvijas privātajās kapitālsabiedrībās vidējā un lielā grupā (pēc uzņēmuma darbinieku skaita) ģenerāldirektoru, valdes priekšsēdētāju atalgojuma apmērs (bruto) mēnesī ievērojami pārsniedz likumā noteikto maksimāli pieļaujamo koeficientu 10, kurš jāievēro valsts kapitālsabiedrību valdes priekšsēdētāju maksimālās mēneša atlīdzības (bruto) noteikšanā attiecīgajā kapitālsabiedrību grupā.  Attiecīgi, ja salīdzinājuma datu iegūšanai uz privāto kapitālsabiedrību valdes priekšsēdētāju mēneša atlīdzības apmēru piemērotu CSP publicēto vidējo algu par 2014.gadu 765 euro apmērā, tad koeficienti ir šādi:  tabula Nr.2   |  |  |  |  | | --- | --- | --- | --- | | Kapitālsabiedrības iedalījums pēc darbinieku skaita | Privātajās kapitālsabiedrībās  Koeficients | Noteikumu projektā  Noteiktais koeficients | Noteikumos Nr.311  Noteiktais koeficients | | Maza (līdz 49) | 5,85 | 5 | 2,65 | | Vidēja (50-249) | 9,4 | 8 | 4,33 | | Liela  (vairāk par 250 | 13,80 | 9 | 5,54 |   Tabulā Nr. 3 norādīts detalizētāks salīdzinājums starp CV Online pētījumā norādītajām algām (neto) un pārrēķinot uz bruto privāto kapitālsabiedrību augstākā līmeņa vadībai, un VID publiski pieejamo informāciju valsts amatpersonu datu bāzē par valsts kapitālsabiedrību valdes priekšsēdētāju saņemto mēneša atlīdzību bruto par 2014.gadu.  CV online pētījumā nav dati par privātajām kapitālsabiedrībām īpaši lielo kapitālsabiedrību grupā (pēc darbinieku skaita 500 un vairāk), kurus varētu salīdzināt ar valsts kapitālsabiedrībām īpaši lielo grupā.  tabula Nr.3   |  |  |  |  |  |  | | --- | --- | --- | --- | --- | --- | | Kapitālsabiedrību iedalījums pēc darbinieku skaita | Privātajās kapitālsabiedrībās  Valdes priekšsēdētāja  mēneša atlīdzība (euro) | | Valsts kapitālsab.  pēc VID datiem  mēneša atlīdzība valdes priekšsēdēt. vidēji bruto (euro)  dati par 2014.gadu | Starpība  salīdzinot starp privāto un valsts kapitālsabied.  Mēnesī  bruto (euro) | Noteikumu  projektā  noteiktais  maksimālais  mēneša  atlīdzības  apmērs  bruto  (euro) | | Neto | Bruto | | **Koeficients\*** | | **Koefi-\***  **Cients** | | maza (līdz 49) | 3100 | 4 473  **5,85** | 2074 | 2399 | 3825  **5** | | Vidēja (50-249) | 5 000 | 7 230  **9,4** | 3802 | 3428 | 6120  **8** | | Liela  (vairāk par 250) | 7 300 | 10 567  **13,80** | 4608 | 5959 | 6885  **9** |   *\* Koeficienti aprēķināti ņemot vērā Centrālās statistikas pārvaldes statistikas paziņojumā publicēto valstī strādājošo iepriekšējā gada mēneša vidējās darba samaksas apmēru (bruto) par 2014.gadu 765 euro apmērā.*  3) Ministru kabinets 2012.gada 4.jūnijā pieņemot Valsts kapitāla daļu pārvaldības koncepciju (Apstiprināta ar Ministru kabineta 2012.gada 4.jūnija rīkojumu Nr.246 “Par Valsts kapitāla daļu pārvaldības koncepciju” (turpmāk – Koncepcija) pieņēma lēmumu atbalstīt koncepcijas 4.7. sadaļā “Atalgojuma politika” ietverto risinājumu (rīkojuma 1.10.apakšpunkts) attiecībā uz atalgojuma politikas pamatprincipiem, kas ir ievērojami nosakot valdes locekļa atlīdzības apmēru. Koncepcijas 4.7. sadaļa ietver risinājumu, kas paredz, ka kapitālsabiedrību valdes locekļu atalgojuma politikā vidējā termiņā nepieciešams paredzēt, ka atalgojums jāsasaista ar vidējo atalgojumu tajā nozarē, kurā kapitālsabiedrība darbojas (Latvijas, Baltijas, Austrumeiropas reģions), un līdzīga izmēra (neto apgrozījums, bilances kopsumma, darbinieku skaits) kapitālsabiedrības valdes locekļu vidējo atalgojumu neatkarīgi no nozares, kurā kapitālsabiedrība darbojas, kā arī kapitālsabiedrības darbības rezultātiem (vidējā termiņa darbības stratēģijas un budžeta izpilde). Savukārt attiecībā uz kapitālsabiedrības padomes locekļu atlīdzības principiem, Koncepcijā ir norādīts, ka padomes locekļu algas ir pielīdzināmas vidējai algai par līdzvērtīgu darbību veikšanu un tās aprēķinā ir jāņem vērā veicamo uzdevumu darbietilpīgums un patērētais laiks, tādējādi akcionāram (dalībniekam) nosakot uzdevumu kategorijas un paveiktā darba apmaksas principus. Kā norādīts Koncepcijas 20.lpp., tad viena no identificētajām problēmām attiecībā uz kapitālsabiedrību valdes locekļu atlīdzību ir tā, ka nav definēta politika konkurētspējīga un ar darbības rezultātiem sasaistīta atalgojuma ieviešanai.  Noteikumu projekta izstrādes laikā Valsts sekretāru sanāksmē 06.08.2015. VSS-823 ir izsludināts Pārresoru koordinācijas centra izstrādātais noteikumu projekts “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem”, kurā noteikti kapitālsabiedrības lielumu raksturojošie kritēriji, un kapitālsabiedrības lielumu izvērtēšanas un noteikšanas nosacījumi. Ņemot vērā, ka abu normatīvo aktu piemērošana būs savā starpā saistīta, tad VSS-823 izsludinātajā noteikumu projektā ietvertās normas attiecībā uz kapitālsabiedrību lieluma kritērijiem un robežu vērtībām tiks saskaņotas ar šo noteikumu projektu.  Savukārt noteikumu projekta 9., 11. un 12.punkti nemaina esošo kārtību, un ir saglabāts noteikumos Nr.311 noteiktais regulējums. |
| 3. | Projekta izstrādē iesaistītās institūcijas | Pārresoru koordinācijas centrs |
| 4. | Cita informācija | Atbilstoši likuma 112.panta pirmā daļā un 117.panta pirmā daļā noteiktajam valdes locekļa mēneša atlīdzību nosaka uz visu valdes locekļa pilnvaru termiņu ar tiesībām to pārskatīt reizi gadā. Vienlaikus vēršam uzmanību, ka likuma pārejas noteikumu 17.punktā ir noteikts, ka līdz likuma spēkā stāšanās dienai noslēgtie līgumi ar valdes locekļiem paliek spēkā līdz valdes locekļa pilnvaru termiņa beigām, kas noteikts kapitālsabiedrības statūtos, kuri bija spēkā valdes locekļa ievēlēšanas brīdī. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas kā kapitāla daļu turētāji, valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs) |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu netiek radīts jauns administratīvais slogs, tiek nodrošināta likumā noteikto uzdevumu izpilde. |
| 3. | Administratīvo izmaksu monetārs novērtējums | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības |
| 4. | Tiesību akta projekta ietekme uz valsts budžetu un pašvaldību budžetiem | Noteikumu projekta izpildē iesaistītie valsts kapitāla daļu turētāji. |
| 5. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Latvijas pievienošanās OECD Ceļa karte (apstiprināta OECD padomē 2013. gada 15. oktobrī). OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State-owned Enterprises, 2005* <http://www.oecd.org/daf/ca/oecdguidelinesoncorporategovernanceofstate-ownedenterprises.htm>) |
| 3. | Cita informācija | Nav |

|  |
| --- |
| **1. tabula**  **Tiesību akta projekta atbilstība ES tiesību aktiem** |
| Nav attiecināms |

|  |  |  |  |
| --- | --- | --- | --- |
| **2. tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem**  **vai starptautiskas institūcijas vai organizācijas dokumentiem**  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State ownedEnterprises, 2005)* (<http://www.oecd.org/daf/ca/oecdguidelinesoncorporategovernanceofstate-ownedenterprises.htm>) | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.    Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.    Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.   Norāda institūciju, kas ir atbildīga par šo saistību izpildi pilnībā |
| OECD vadlīnijas valsts kapitālsabiedrību pārvaldībai | Starptautisko saistību izpilde tiks nodrošināta ar noteikumu projekta pieņemšanu | | Starptautiskās saistības, kas minētas šīs tabulas A ailē, tiek izpildītas attiecībā uz labas korporatīvās pārvaldības ieviešanu un atklātāku dividenžu noteikšanas politikas īstenošanu.  Pilnīgu saistību izpildi nodrošina arī Publisko personu kapitālsabiedrību un kapitāla daļu pārvaldības likums. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām | | |
| Cita informācija | Nav | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts uz divām nedēļām tiks publicēts Pārresoru koordinācijas centra interneta vietnē, aicinot sabiedrību sniegt par to viedokli un priekšlikumus |
| 2. | Sabiedrības līdzdalība projekta izstrādē | Informācija tiks apkopota pēc priekšlikumu sniegšanas termiņa beigām |
| 3. | Sabiedrības līdzdalības rezultāti | Informācija tiks pievienota pēc priekšlikumu sniegšanas termiņa beigām |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts kapitāla daļu turētāji, kapitālsabiedrības padomes (kurās tās ir izveidotas) |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek veidotas jaunas vai likvidētas esošās institūcijas |
| 3. | Cita informācija | Nav | |

Anotācijas III un IV sadaļa – noteikumu projekts šo jomu neskar.

Ministru prezidente Laimdota Straujuma

Finanšu ministrs Jānis Reirs

Vīza:

Pārresoru koordinācijas centra vadītājs Pēteris Vilks

15.09.2015 15:57

2 182

Solvita Štrāle

67082920, [solvita.strale@pkc.mk.gov.lv](mailto:solvita.strale@pkc.mk.gov.lv)